CELEX: 32011D0705
Language: fi
Date: 2011-10-27 00:00:00
Title: 2011/705/YUTP: Neuvoston päätös 2011/705/YUTP, annettu 27 päivänä lokakuuta 2011 , entisen Jugoslavian alueen kansainvälisen rikostuomioistuimen toimeksiannon tehokasta täytäntöönpanoa tukevien toimenpiteiden uusimisesta annetun päätöksen 2010/145/YUTP kumoamisesta

28.10.2011   
            
            
               FI
            
            
               Euroopan unionin virallinen lehti
            
            
               L 281/27
            
         NEUVOSTON PÄÄTÖS 2011/705/YUTP,
   annettu 27 päivänä lokakuuta 2011,
   entisen Jugoslavian alueen kansainvälisen rikostuomioistuimen toimeksiannon tehokasta täytäntöönpanoa tukevien toimenpiteiden uusimisesta annetun päätöksen 2010/145/YUTP kumoamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:
   
               (1)
            
            
               Neuvosto hyväksyi 8 päivänä maaliskuuta 2010 päätöksen 2010/145/YUTP (1) entisen Jugoslavian alueen kansainvälisen rikostuomioistuimen toimeksiannon tehokasta täytäntöönpanoa tukevien toimenpiteiden uusimisesta. Mainitun päätöksen voimassaolo päättyy 16 päivänä maaliskuuta 2012.
            
         
               (2)
            
            
               Päätöksen 2010/145/YUTP tarkoituksena on estää niiden henkilöiden pääsy jäsenvaltioiden alueelle ja kauttakulku jäsenvaltioiden alueiden kautta, jotka ovat osallisina toiminnassa, joka auttaa vapaina olevia henkilöitä jatkamaan oikeuden pakoilua sellaisten rikosten osalta, joista entisen Jugoslavian alueen kansainvälinen rikostuomioistuin (ICTY) on asettanut heidät syytteeseen, tai jotka muuten toimivat tavalla, joka voi estää ICTY:tä panemasta toimeksiantoaan tehokkaasti täytäntöön.
            
         
               (3)
            
            
               Goran HADZIC siirrettiin 22 päivänä heinäkuuta 2011 ICTY:n huostaan. Hän oli viimeinen vapaana ollut ICTY:n syytteeseen asettama henkilö.
            
         
               (4)
            
            
               Päätös 2010/145/YUTP olisi näin ollen kumottava,
            
         ON HYVÄKSYNYT TÄMÄN PÄÄTÖKSEN:
   1 artikla
   Kumotaan päätös 2010/145/YUTP.
   2 artikla
   Tämä päätös tulee voimaan päivänä, jona se hyväksytään.
   
      Tehty Luxemburgissa 27 päivänä lokakuuta 2011.
      
         
            Neuvoston puolesta
         
         
            Puheenjohtaja
         
         J. MILLER
      
   
   
      (1)  EUVL L 58, 9.3.2010, s. 8.